चक्रवात ने कराई बारिश, 4 दिन ऐसा ही रहेगा
उत्तरी कर्नाटक के ऊपर हिस्से में बने चक्रवात के असर से मौसम बदल गया। दिनभर बादलों की आंख मिचौली के बाद शाम को गरज के साथ बारिश हुई। बारिश इतनी हुई कि सड़क गीली हो गई।
तीन चार दिनों से मौसम का मिजाज बदला हुआ था। दिन में तेज धूप के बाद शाम को हवा ठंडी चलने लगती थी। मौसम विभाग ने मुताबिक यह चक्रवात के असर से हाे रहा था। उत्तरी कर्नाटक के ऊपर सिस्टम बन रहा था। साथ ही पश्चिम दिशा से आ रही ठंडी हवा की वजह से वातावरण में नमी थी। तीन दिन पहले ही मौसम विज्ञानियों ने गरज के साथ बौछारें पड़ने की संभावना जताई थी। कर्नाटक के ऊपर बन रहे चक्रवात की वजह से उत्तरी छत्तीसगढ़ के सभी हिस्सों में बारिश की संभावना बताई थी। दो-तीन दिन से दिन में धूप में उतार-चढ़ाव चल रहा था। रात में ठंडक बढ़ गई थी। रात में हवा भी ठंडी चल रही थी। उत्तरी कर्नाटक के ऊपर जो सिस्टम बना हुआ है उसका असर तीन दिन तक रहने की संभावना है। मौसम विज्ञानी उमेश रायक्वापर्ण के मुताबिक उत्तरी छत्तीसगढ़ यानी बस्तर, जगदलपुर, अंबिकापुर, पेंड्रा क्षेत्र के साथ-साथ बिलासपुर में बारिश हो सकती है।
पुराने बस स्टैंड में हल्की बारिश के बाद सड़क पर ट्रैफिक का अक्स। फोटो: शेखर गुप्ता
शहर का तापमान प्रदेश में सर्वाधिक
उत्तरी कर्नाटक के ऊपर जो सिस्टम बना है वह आगामी तीन-चार दिनों तक ऐसे ही रहेगा। मौसम विभाग के मुताबिक उत्तरी छत्तीसगढ़ में कहीं-कहीं बारिश होगी। प्रदेश में सबसे कम तापमान अंबिकापुर में 12 डिग्री सेल्सियस रहा। वहीं प्रदेश में सर्वाधिक तापमान 33.3 डिग्री बिलासपुर का रहा।
मौसम
hin_Deva hin_Deva hin_Deva bho_Deva awa_Deva awa_Deva bho_Deva